23. ΒΑΣΙΛΙΚΟΝ ΔΙΑΤΑΓΜΑ της 15/15 Νοεμ. 1951 Περί διατηρήσεως εν ισχύϊ διατάξεων προβλεπουσών τον διορισμόν εις εκτάκτους θέσεις και επί συμβάσει υπαλλήλων εις υπηρεσίας αρμοδιότητος του Υπουργείου των Εσωτερικών. Έχοντες υπ’ όψιν το άρθρ. 62 παρ. 2 του ν. 1811/1951 «περί κώδικος καταστάσεως των Δημοσίων Διοικητικών Υπαλλήλων», την κατά το άρθρ. 3 του αυτού Νόμου υπ’ αριθ. 222/7-11-1951 σύμφωνον γνωμοδότησιν του Α.Σ.Δ.Υ. και την υπ’ αριθ. 749/7-11-1951 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν. 2.Α.β.21-23 Προσωπικό Υπ.Εσωτερικών Δημ.Διοίκησης και Αποκέντρωσης Άρθρον μόνον.-Διατηρούνται εν ισχύϊ: 1.Η περί διορισμού εκτάκτων οδηγών αυτοκινήτων των Γενικών Διοικήσεων και Νομαρχιών διάταξις της παρ. 2 του άρθρ. 3 του Α.Ν. υπ’ αριθ. 1938/1939 «περί διαθέσεως πιστώσεων εκ του κατ’ άρθρ. 3 του υπ’ αριθ. 1208/1938 Α. Νόμου λογαριασμού», ως ετροποποιήθησαν μεταγενεστέρως. 2.Αι διατάξεις του άρθρου μόνου του Νόμ. Υπ’ αριθ. 99/1945 «περί προσλήψεως διερμηνέων της Αγγλικής γλώσσης», καθ’ όσον αύται αφορώσι τον διορισμόν εκτάκτων διερμηνέων ή μεταφραστών της Αγγλικής γλώσσης, δια την Κεντρικήν  υπηρεσίαν (Α΄ Γενικήν Διεύθυνσιν) του Υπουργείου Εσωτερικών. 3.Αι διατάξεις του άρθρ. 2 του Α.Ν. 210/1945 «περί διατάξεων τινών αφορωσών εις τας Γενικάς Διοικήσεις και τας Νομαρχίας», αι προβλέπουσαι τον διορισμόν διερμηνέως ή μεταφραστού της Αγγλικής γλώσσης παρ’ εκάστη Γενική Διοικήσει και Νομαρχία. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 